Cough Syrup

"**Cough Syrup**" je pjesma američke alternativne rock-grupe Young the Giant s albuma *Young the Giant*. Komponirana je dok se grupa još zvala The Jakes i prvi put se pojavila na EP-u objavljenom 2008. pod nazivom *Shake My Hand*. Young the Giant ju je objavio kao singl 2011, a popela se na treće mjesto *Billboardove* ljestvice "Alternative Songs".

## Nastanak i stihovi 
"Cough Syrup" prethodni Young the Gianta dok se grupa još zvala The Jakes. Pojavila se na EP-u objavljenom 2008. pod nazivom *Shake My Hand*, često se reproducirala na radijskom programu KROQ-a *Locals Only* i 2009. je nominirana za "najbolju pjesmu" na dodjeli muzičkih nagrada okruga Orange.

Pjevač Sameer Gadhia objasnio je da su "Cough Syrup" napisali dok još nisu imali potpisan ugovor s bilo kojom diskografskom kućom, bez ikakvog novca i bez "predstave šta da rade [sa sobom]". Dodao je da su se članovi grupe "osjećali potlačeni zbog općeg očekivanja šta bismo trebali raditi u okrugu Orange... i u prigradskim područjima općenito. Mislim da smo baš čeznuli da pobjegnemo od toga i da uradimo nešto malo drukčije." Objasnio je da je pjesma zapravo "molba za pomoć" da "se oslobodimo, ne nužno od potlačenosti, već od čestih simptoma predgrađa poput dosade, normalnosti i homogenosti."

Basist Payam Doostzadeh izjavio je 2011. u intervjuu za *Dallas Observer* da, budući da je "Cough Syrup" njihova najstarija pjesma, "nekako nam ju je teško svirati". Dodao je: "Mislim, već nam je četiri godine u repertoaru i tek se sad pojavljuje na radiju? Ali naši ljubitelji to ne znaju."

## Muzički videozapis 
Muzički videozapis za "Cough Syrup" premijerno je prikazan 21. juna 2011. na MTV-ju i reproduciran je pred kraj svakog sata počev od 6:00. Režirao ga je Petro, a prikazuje grupu u zatvorenom bazenu s plivačima, akvarijem, sjajem i fluorescentnim bojama. Prema Gandhiju, članovi grupe su "željeli da muzički videozapis bude vizualniji jer je videozapis za 'My Body' više vukao na priču. Htjeli smo nešto što će biti upečatljivo, ali da i dalje ima tematičkog i umjetničkog smisla." Koncept za videozapis, prema Gandhiju, fokusirao se na viskoznost, "trenje tekućina i prepreke koje svi, odnosno bilo koji predmet, mora savladati da bi se razvio."

## Obrade i remiksi
Darren Criss, u ulozi Blainea Andersona, obradio je pjesmu u 14. epizodi 3. sezone američke TV-serije *Glee* pod nazivom "On My Way". Pjesmu je izveo tokom scene u kojoj fudbaler Dave Karofsky (Max Adler) pokuša izvršiti samoubistvo nakon što neki saigrači razotkriju da je gej. Članovi grupe izjavili su da su zadovoljni što je pjesma korištena za tu scenu. "Mislim da nikad nismo namjeravali da se pjesma... koristi u tako ozbiljnoj sceni", izjavio je Gadhia za *Billboard*. "Jako, jako je intenzivna, jako, jako upečatljiva i definitivno smo se susjećali. Svi smo mi nekad u životu bili žrtve nasilja – ili smo bili nasilnici. To je nešto što pogađa svakoga."

Američka indie-rock-grupa iz Syracusea (New York) Ra Ra Riot remiksirala je "Cough Syrup" za Giantov album *Remix EP*, koji je objavljen u septembru 2011.

Pjesmu je također obradila Melanie Martinez u trećoj sezoni američke TV-emisije *The Voice* u epizodi "najboljih 12 nastupa uživo". Pjesmu je na *The Voiceu* ponovo obradio Matthew Schuler 2013, kada je postavio rekord za najbrže okretanje sve 4 sudije u historiji *The Voicea*.

## Muzičke ljestvice i certifikacije
### Sedmične ljestvice
### Godišnje ljestvice
### Certifikacije
## Reference 
## Vanjski linkovi 
* "Cough Syrup" na YouTubeu

Kategorija:Singlovi iz 2011.
Kategorija:Pjesme Young the Gianta
Kategorija:Singlovi Roadrunner Recordsa